दून विधायक ने चनालमाजरा में ग्रामीणों के साथ मनाया जन्मदिन
मानपुरा: चनालमाजरा में उप-स्वास्थ्य केंद्र का शुभारंभ करते दून विधायक रामकुमार चौधरी।
मानपुरा | दूनविधायक रामकुमार चौधरी ने वीरवार को अपना जन्मदिन ग्राम पंचायत किशनपुरा के गांव चनालमाजरा में आम जनता के साथ मनाया। इस दौरान उन्होंने किशनपुरा पंचायत के लोगों का लाखों की सौगातें दी। उन्होंने चनालमाजरा गांव में उप-स्वास्थ्य केंद्र का शुभारंभ किया, जिससे चनालमाजरा, गुरूमाजरा, बरोटीवाला, किशनपुरा, हररायपुर अन्य गांवों के लगभग 10 हजार लोगों को लाभ मिलेगा। इससे पहले गांव चनालमाजरा पहुंचने पर स्थानीय जनता ने विधायक रामकुमार चौधरी का फूल मालाएं पहनाकर जोरदार स्वागत किया उनको जन्मदिन की शुभकामनाएं दी। उन्होंने कहा कि दून विस क्षेत्र में करोड़ों की लागत से विकास कार्य हो रहे हैं। उन्होंने कहा दून हलके में हो रहा विकास मुख्यमंत्री वीरभद्र सिंह की देन है। उन्होंने कहा कि ग्लेनमार्क कंपनी चनालमाजरा मानपुरा खड्ड पर बनने वाले पुल के लिए स्वीकृत 35 लाख की राशि विभाग को दे दी गई है, जिसका जल्द ही कार्य शुरू हो जाएगा।इस अवसर पर विधायक के साथ ब्लॉक कांग्रेस अध्यक्ष रामप्रकाश रनोट, संजीव कुमार संजू, मलपुर पंचायत प्रधान पोलाराम चौधरी, हरिपुर संडोली के पंचायत प्रधान भाग सिंह, बीएमओ नालागढ़ कुलदीप जसवाल, एसएमओ बद्दी अनिल अरोडा, योगराज भाटिया, अच्छर पाल कौशल, मंजू देवी, सुभाष ठाकुर अन्य लोग उपस्थित रहे।
hin_Deva awa_Deva hin_Deva